b'\n_START_ARTICLE_\nSis\xc3\xa4\xc3\xa4nheittotuote\n_START_PARAGRAPH_\nSis\xc3\xa4\xc3\xa4nheittotuote eli tarjoustuote on edullisesti pienell\xc3\xa4 katteella tai jopa tappiolla myyt\xc3\xa4v\xc3\xa4 tuote, jolla liike yritt\xc3\xa4\xc3\xa4 houkutella asiakkaita. Sis\xc3\xa4\xc3\xa4nheittotuotteita voidaan k\xc3\xa4ytt\xc3\xa4\xc3\xa4 markkinoinnissa lis\xc3\xa4\xc3\xa4m\xc3\xa4\xc3\xa4n esimerkiksi uuden liikkeen tunnettavuutta tai luomaan edullista kuvaa liikkeen hinnoista. Tavoitteena on saada asiakas, joko samalla kertaa tai uudella k\xc3\xa4ynnill\xc3\xa4, ostamaan my\xc3\xb6s paremman katteen tuotteita._NEWLINE_Sis\xc3\xa4\xc3\xa4nheittotuotteiden k\xc3\xa4ytt\xc3\xb6\xc3\xa4 mainonnassa s\xc3\xa4\xc3\xa4nnell\xc3\xa4\xc3\xa4n kuluttajansuojalaissa. Kaupan tulee esimerkiksi ilmoittaa mainonnassaan, jos tuotetta on saatavilla vain rajatusti. S\xc3\xa4\xc3\xa4ntelyst\xc3\xa4 huolimatta toisinaan on ep\xc3\xa4ilty joidenkin liikeketjujen tarkoituksellisesti hankkivan sis\xc3\xa4\xc3\xa4nheittotuotteita erityisen pieni\xc3\xa4 m\xc3\xa4\xc3\xa4ri\xc3\xa4 niin, ett\xc3\xa4 tuotteet loppuvat kesken. Tarkoituksena on saada kauppaan suuri m\xc3\xa4\xc3\xa4r\xc3\xa4 asiakkaita, joiden toivotaan ostavan kalliimpi korvaava tuote tai tekev\xc3\xa4n muita ostoksia k\xc3\xa4ynnin yhteydess\xc3\xa4. Huijauksesta k\xc3\xa4ytet\xc3\xa4\xc3\xa4n nimityst\xc3\xa4 t\xc3\xa4kymyynti (engl \xe2\x80\x9dbait and switch\xe2\x80\x9d)._NEWLINE_Suomessa tyypillisi\xc3\xa4 sis\xc3\xa4\xc3\xa4nheittotuotteita on esimerkiksi kahvi.'